José Luandino Vieira

José Luandino Vieira (pseudonimo de José Mateus Vieira da Graça), naixito d'Ourém (districto de Santarém, Portugal) o 4 de mayo de 1935, ye un escritor, poeta y traductor angolenyo, que emplegó tamién os pseudonimos de José Graça y José Muimbu.

Por a suya labor d'escritor recibió o Premio Camões en 2006.

 Datos biograficos 
Encara que ye naixito de Portugal, os suyos pais se tresladoron t'Angola cuan teneba 3 anyadas. Astí i crexió y i fació os suyos estudios, en Luanda. Mientres a ditadura d'António de Oliveira Salazar fació o suyo compromiso politico en favor d'a independencia d'Angola (que en ixas envueltas yera una colonia portuguesa), por lo cual fue engarcholato por a Polícia Internacional y de Defesa do Estado, a policía politica d'a dictadura, en 1959. Condenato en 1961 a 14 anyos de garchola por as suyas ideyas independentistas, no fue liberato dica 1972, con residencia cosirata en Lisbona.

Dimpués d'a independencia d'Angola estió o director d'a Televisión Popular d'Angola, y tamién director d'o Instituto Angoleño d'o Cine.

Ye miembro fundador d'a Unión d'Escritors Angoleños, y en estió o president dende o suyo establimiento o 10 d'aviento de 1975 dica 1992.

 Obra 
 Cuentos 
1957: A cidade e a infância.
1961: Duas histórias de pequenos burgueses.
1963: Luuanda.
1968: Vidas novas .
1974: Velhas estórias.
1974: Duas estórias.
1974: No antigamente, na vida.
1978: Macamdumba.
1981: Lourentinho, Dona Antónia de Sousa Neto & eu.
1986: Estória da baciazinha de Quitaba.

 Novela 
1961: A vida verdadeira de Domingos Xavier.
1979: João Vêncio : Os seus amores.

 Romances 
1974: Nós, os do Makulusu, 1974
2003: Nosso Musseque.
2006: O livro dos rios, 1º vol. da trilogia De rios velhos e guerrilheiros.

 Literatura chubenil 
2006: A guerra dos fazedores de chuva com os caçadores de nuvens. Guerra para crianças.

 Atros 
1998: Kapapa : pássaros e peixes.
1998: À espera do luar.

 Vinclos externos 
 Presentación de l'autor en o Premio Camões.

Categoría:Escritors d'Angola
Categoría:Escritors en portugués
Categoría:Naixius d'o districto de Santarém
Categoría:Premio Camões
Categoría:Traductors d'Angola
Categoría:1935 (naixencias)